Case ID: 1221159
Sentence 33: Azərbaycan Respublikasının Nazirlər Kabinetinin 2015-ci il 7 oktyabr tarixli 320 nömrəli qərarı ilə təsdiq edilmiş Nizamnaməsinə əsasən “xxxxxxxxx” Sosial Müəssisəsinə valideyn himayəsindən məhrum olmuş və yaşayış yeri olmayan dövlət uşaq müəssisələrinin məzunları Azərbaycan Respublikası Təhsil Nazirliyinin müraciətləri əsasında qəbul edilirlər; İddiaçıya məxsus A № 582558 saylı orta təhsil haqqında şəhadətnamədən görünür ki,İddiaçı Bakı şəhəri, Əzizbəyov rayonu, Şüvəlan qəsəbəsi 16 saylı internat məktəbində oxumuş və 2007-ci ildə əsas təhsilini bitirmişdir; - Azərbaycan Respublikası Əmək və Əhalinin Sosial Müdafiəsi Nazirliyinin tabeliyində Sosial Xidmətlər Agentliyinin məhkəməyə ünvanladığı xx xxxxxxxx 2020-ci il tarixli **********0 nömrəli məktubundan müəyyən edilir ki, Azərbaycan Respublikasının Nazirlər Kabinetinin 2015-ci il 30 mart tarixli 90 nömrəli qərarına uyğun olaraq Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun nəzdində dövlət uşaq müəssisələrinin valideyn himayəsindən məhrum olmuş məzunları üçün “xxxxxxxxx” Sosial Müəssisəsi fəaliyyət göstərir.